Епоха (астрономия)
Епоха в астрономията се нарича момент от време, който се използва за отчитане на небесните координати или орбиталните елементи на дадено небесно тяло. В случай че биват измервани небесните координати, положението в другите моменти от време може да се изчисли като се вземат предвид прецесията и собственото движение (ъгловото отместване на звездите на небесната сфера). В случай че биват измервани орбиталните елементи, за да се изчисли положението в друг момент, е необходимо да бъде взета под внимание пертурбацията т.е. влиянието на други тела в системата, която би довела до промяна на стойностите на орбиталните елементи.

Текущата епоха е J2000.0, която съответства на 2000 г. 12:00 з.време. Префиксът J означава юлианска епоха. Предишната използвана епоха е B1950.0, като префиксът B означава беселианска епоха.

Беселианските епохи са използвани преди 1984 г., когато са въведени юлианските епохи.

 Каталогът на Хенри Дрейпър използва B1900.0
 Границите на съзвездията са установени през 1930 по прави линии на ректасцензия и деклинация за епохата B1875.0.

Епохите на орбиталните елементи обикновено се задават в земно време, чрез използване на няколко стила:

 Грегорианска дата: 2000 1 януари, 12:00 земно време
 Грегорианска дата с дробна част от деня: 2000 1 януари, 5 земно време
 Юлиански ден с дробна част от деня: юлиански ден 2451545,0
 Стил на НАСА: 00001.50000000

Източници 

Астрономия